Kombinácia liekov
Dobrý deň. Mám bolesť v hrdle,suchý kašeľ, upchaté dutiny a stratila som aj hlas. Akú kombináciu voľnopredajných liekov by ste mi odporučili?. Môžem na bolesť v hrdle striekať jox, súčasne na stratu hlasu calcium, gelorevoice. Prípadne na kašeľ stoptussin. A dutiny sinupret a sprej do nosa? Ďakujem
Dobrý deň,
Ďakujeme za vašu otázku. Na bolesť hrdla je vhodný liek Jox s dezinfekčným a protizápalovým účinkom. Používa sa okrem iného aj pri angínach, zápaloch hltana a/alebo mandlí. Aplikuje sa priamo na postihnuté miesto (hrdlo, mandle) 1-3 vstreknutia 2-4x denne.
Na odstránenie príznakov, ako napr. zachrípnutie, svrbenie a pálenie v hrdle a suché sliznice, ktoré vedú k bolestiam hrdla alebo neproduktívnemu, suchému kašľu je možné podávať cmúľacie pastilky GeloRevoice. Kalciový sirup je vhodný aj podporná liečba pri zápalových procesoch.
Ak hlien zatekajúci z horných dýchacích ciest dráždi sliznicu nosohltana až hrtana, čo sa následne prejavuje dráždivým kašľom, odporúčam sa zamerať na liečbu horných dýcacích ciest. Na liečbu ochorení horných dýchacích ciest je vhodná kombinácia lieku Sinupret a morskej vody, ktorá sa používa na uvoľnenie a vyčistenie (hygienu) nosa a nosových dutín. Používa sa pri zápale sliznice nosohltana, pri nádche a zápale paranazálnych dutín, pri upchatí nosa. Zvlhčuje sliznicu nosa, mechanicky čistí a uvoľňuje hlieny.
Na zmiernenie podráždenia sliznice môžete počas dňa užívať sirup
Dr.Max Islandský lišajník
, ktorý chráni, zvlhčuje ústnu sliznicu a znižuje reflex kašľa. Je vhodný aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
V prípade, že sa postupne kašeľ rozvinie do vlhkého produktívneho, je vhodné užívať lieky na podporu vykašliavania hlienov (expektoranciá a mukolytiká).
Prajem skoré uzdravenie.
S pozdravom
Mgr. Tamara Jakúbeková